Държавен вестник, бр. 10, 2010 г., стр. 4

СТР.  4	
Д Ъ Р Ж А В Е Н  В Е С Т Н И К 	
БРОЙ  10
Чл. 7. (1) Председателят се подпомага от 
двама заместник-председатели, назначавани от 
министър-председателя. 
(2) Председателят делегира със заповед 
правомощия на заместник-председателите и 
определя техните функции.
(3) Правомощията на председателя в негово 
отсъствие от страната или когато ползва зако­
ноустановен отпуск, се изпълняват от определен 
от председателя заместник-председател.
Чл. 8. (1) За координация при осъществя­
ването на държавната политика за развитие и 
усъвършенстване на архивното дело и мерките 
за опазване на НАФ председателят се подпомага 
от Национален архивен съвет. 
(2) Съставът и редът за работа на Национал­
ния архивен съвет се определят с правилник, 
приет от Министерския съвет.
Чл. 9. (1) При решаването на принципни 
въпроси от теорията и практиката на архивното 
дело председателят се подпомага от специали­
зирани помощни органи: 
1. Централна експертно-проверочна комисия;
2. Централна експертна оценителна комисия.
(2) За решаване на конкретни проблеми от 
теорията и практиката на архивното дело пред­
седателят може да създава комисии и работни 
експертни групи.
Чл. 10. Председателят: 
1. ръководи, координира и контролира ця­
лостната дейност на агенцията;
2. определя, ръководи, контролира и отчита 
в стратегически и оперативен план изпълне­
нието на целите на агенцията на основата на 
програмата на правителството, законовите и 
подзаконовите нормативни актове, решенията 
и препоръките на Европейския съюз;
3. осигурява функционирането на система 
за ефективно планиране, управление, контрол 
и отчитане дейността на агенцията;
4. планира публичните средства на основата 
на обвързаност между процесите на целепола­
гане и планиране на ресурсите за изпълнение 
на стратегическите цели и задачи, свързани с 
достигане на европейските стандарти в орга­
низацията на архивните дейности;
5. управлява и разпределя средствата от 
бюджета и контролира целевото им разходване; 
6. прави предложения за броя на общата чис­
леност и средствата за заплащане в агенцията;
7. извършва периодична оценка на струк­
турата на агенцията и при необходимост я 
адаптира към стратегическите цели и задачи 
в рамките на утвърдената численост;
8. утвърждава структурата на дирекциите, 
извършва целесъобразни структурни промени 
в рамките на утвърдената численост на персо­
нала в дирекциите, утвърждава разписанието 
на длъжностите и поименното разписание на 
длъжностите с индивидуалните работни заплати;
9. утвърждава актове за регламентиране на 
вътрешния трудов ред, функциите на админи­
стративните звена и други актове, свързани 
с организацията, управлението и контрола в 
агенцията; 
10. осъществява правомощията си на орган 
по назначаването по Закона за държавния слу­
жител и на работодател по Кодекса на труда;
11. командирова служителите на агенцията;
12. сключва договори с физически и юри­
дически лица;
13. определя състава и задачите на Цен­
тралната експертно-проверочна комисия, на 
Централната експертна оценителна комисия, на 
Издателския съвет и на други специализирани 
помощни органи и утвърждава правилници за 
тяхната дейност;
14. утвърждава съставите на дирекционните 
съвети, експертно-проверочните и експертните 
оценителни комисии на държавните архиви;
15. представлява държавата при придобива­
не на ценни документи или техни копия чрез 
правни сделки;
16. издава индивидуални административни 
актове в рамките на своята компетентност;
17. издава наказателни постановления по 
Закона за Националния архивен фонд;
18. издава методически указания и инструк­
ции и организира внедряването на стандарти 
в областта на архивното дело;
19. представя в Министерския съвет ежегоден 
доклад за дейността на агенцията;
20. ръководи предоставянето на информа­
ция на средствата за масово осведомяване и 
на правителствената информационна служба 
за работата на агенцията и популяризирането 
на НАФ;
21. представлява агенцията в страната и 
в чужбина съгласно предоставените му пра­
вомощия; сключва международни договори 
с чуждестранни партньори и осъществява 
международното сътрудничество в областта на 
архивното дело;
22. осъществява и други функции, предоста­
вени му със закон или с акт на Министерския 
съвет.
Раздел II
Политически кабинет
Чл. 11. (1) Председателят създава на свое 
пряко подчинение политически кабинет, който 
е организационна структура със съвещател­
ни, контролни и информационно-аналитични 
функции.
(2) Политическият кабинет на председателя 
на агенцията включва заместник-председа­
телите и експерт, отговарящ за връзките с 
обществеността.
Чл. 12. Политическият кабинет: 
1. подпомага председателя при определяне 
и провеждане на правителствената политика в 
областта на архивното дело, както и при пред­
ставянето на тази политика пред обществото;